open-index/open-wikipedia-markdown huggingface dataset:
Never Talk to Strangers

***Never Talk to Strangers*** (títol orichinal en anglés, en aragonés ***Mai no charres con estranios***, estrenada en Aragón con o suyo títol traduciu enta lo castellano como ***Nunca hables con extraños***) ye una cinta de cine d'intriga coproducida por o cine estausunidense, lo cine canadiense y lo cine alemán estrenada l'anyo 1995, dirichida por Peter Hall seguntes un guión orichinal de Lewis Green y Jordan Rush, con una banda sonora orichinal de Pino Donaggio, una dirección de fotografía de Elemér Ragályi y una producción cinematografica d'Andras Hamori, Jeffrey R. Neuman y Martin J. Wiley ta la productora cinematografica Alliance Communications. Conta con un elenco d'o cual en fan parte Rebecca De Mornay, Antonio Banderas, Dennis Miller, Len Cariou, Harry Dean Stanton, Eugene Lipinski, Martha Burns, Beau Starr, Phillip Jarrett y Tim Kelleher, entre d'atros actors.

Sarah Taylor ye una psicologa criminal que ye entrevistando a un acusau de violación. Ella mesma heba estau victima de violacions reiteradas por su pai, con qui fa tiempos que no tien garra relación y que ye malauto. Bel día conoix a Tony Ramírez en un centro comercial y prencipia una relación con él, cosa que no li cuaca a Cliff, o suyo vecino, con qui d'antes mas heba teniu una relación ocasional. Bien luego prencipia a recibir menazas de muerte y bels regalos estranios, y cuan lo suyo gato apareix muerto estricallau decide denunciar-lo a la Policía, que li recomana contractar a un detective. Iste prencipia a investigar y descubre que Tony recopila información sobre ella. Presionando-lo, Tony reconoix a Sarah que tien un archivo sobre ella y que ye investigando la desaparición fa tiempos d'un antigo novio suyo, de qui no s'han tornau a tener noticias. Tamién torna lo pai de Sarah, y a la fin tot ixo desencadena la crisi.

A cinta s'ambienta en a suya epoca actual (1995) en bel puesto indeterminau d'Estaus Unius, y las suyas escenas se filmoron en Budapest (condau de Pest) en Hongría y en Toronto (Ontario) en Canadá.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''Never Talk to Strangers'' en Internet Movie Database.
Lista de comunas de Calvados

Lista d'as 526 comunas d'o departamento de Calvados por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons de Calvados
Antony

**Antony** puet fer referencia a:

* **[[Antony (Altos d'o Sena)|Antony]]**, una comuna francesa d'o departamento d'Altos d'o Sena.
* **[[Antony (Cornualla)|Antony]]**, un lugar d'a rechión anglesa de Cornualla.
Bizum

**Bizum** ye un servicio de pagamiento espanyol que surtió d'a colaboración de 34 bancos d'o país pa creyar un sistema de pagamientos instantanios entre particulars y compras en botigas fisicas. Se preveye que lo servicio conte con 30 millons d'usuarios y mas de 90.000 comercios online pa 2025, amás d'entidaz gubernamentals que acceptan Bizum como metodo de pagamiento. A igual que Wero, Bizum ye un servicio de pagamiento *A2A* (conta a conta).

Creau en 2016, Bizum ye propiedat d'a interpresa *Sociedad de Procedimientos de Pago SL*, constituyida lo 27 de chunio de dito anyo en Madrit. O capital social se reparte entre un total de 29 entidaz bancarias, que en conchunto poseyen o 95 % de cuota de mercau en Espanya, encara que garra banco puede sobrepuyar o 24 % de l'accionariau.

## Lista d'entidaz asociadas

## Referencias
Rechión de Liberec

A **Rechión de Liberec** (en checo *Liberecký kraj*, en alemán *Reichenberger Region*) ye una rechión d'a Republica Checa. A suya superficie ye de 3.163 km2 con una población de 449.177 habitants en 2023. A suya capital ye Liberec.

Ye dividida en os districtos de Česká Lípa, Jablonec nad Nisou, Liberec y Semily.

## Vinclos externos

## Referencias
Ablis

**Ablis** ye una localidat y comuna francesa situada en o departamento d'Yvelines, en a rechión d'a Isla de Francia.
Abbécourt

**Abbécourt** ye una localidat y comuna francesa situada en o departamento d'Aisne, en a rechión d'Altos de Francia.
Agnicourt-et-Séchelles

**Agnicourt-et-Séchelles** (en picardo *Nicourt-et-Séchelle*) ye una localidat y comuna francesa situada en o departamento d'Aisne, en a rechión d'Altos de Francia.

## Demografia
Absolution (cinta de 2015)

:*Iste articlo ye sobre una cinta rumana de cine d'intriga d'acción estrenada en 2015; ta atros usos, se veiga *'Absolution***.


***Absolution*** (títol orichinal en [[Idioma anglés|anglés]], en [[Idioma aragonés|aragonés]] ***Absolución***, estrenada en [[Aragón]] con o títol en [[Idioma castellano|castellano]] d***'El mercenario: Absolución***, en aragonés ***O mercenario: absolución**') ye una cinta coproducida por o cine rumano, lo cine estausunidense y lo cine ucrainés de cine d'intriga d'acción estrenada l'anyo 2015, dirichida por Keoni Waxman seguntes un guión orichinal d'él mesmo y de Richard Beattie, con una banda sonora orichinal de Michael Richard Plowman, una dirección de fotografía de Nathan Wilson y una producción cinematografica a lo cudiau de Binh Dang, Phillip B. Goldfine, Timothy Marlowe, Agustin, Keoni Waxman, Benjamin Sacks, Stan Wertleib, Barry Brooker y Marlowe Harvey ta la productora cinematografica Castel Film Romania. Conta con un elenco d'o cual en fan parte, entre d'atros actors, Steven Seagal, Byron Mann, Vinnie Jones, Josh Barnett, Adina Stetcu, Massimo Dobrovic, Maria Bata, Sabrina Branduse, Dominte Cosmin, Sergiu Kostache, Howard Dell, Adina Galupa, Alec Rayme, Sebestian James, George Remes y Leslie Anne Down.

John Alexander ye un asasino a sueldo a qui contracta Van Horn, por cuenta d'a Central Intelligence Agency, ta que asasine a un ciudadano d'Afganistán sospeitoso d'entregar información sensible sobre tecnolochía a grupos terroristas. Alexander advierte a Van Horn de que no quiere que lo suyo treballo sirva intreses politicos y que se vengará si estase asinas. Alexander y Chi, lo suyo socio, matan a l'afgano, pero cuan lis heban de proporcionar a forma de marchar de forma segura d'o país, lis dicen que han d'asperar y prencipian a sospeitar d'una trampa. A la vegada, una adolescent fuye d'un hombre que la ye golpiando y mata a su chirmana, amagando una camara a on ye grabau o proceso de sadismo emplegau. Alexander y Chi son en un bar cuan i dentra la mesacha demanando aduya y, encara que en primeras son una mica reticents, s'involucran cuan os farutes que la persiguen tocan a Alexander. A la fin Alexander decide aduyar-la ta expiar con ixa buena acción as malas accions d'o suyo pasau. Van Horn contacta con Alexander y li demana que entregue la mesacha a lo suyo "propietario", que resulta estar un mafioso sadico, y Alexander, refirmau por Chi, se niega. Bien luego descubren que Van Horn yera implicau en tot dende lo primer momento.

A cinta s'ambienta en a suya epoca actual (2015) en Rumanía; y las suyas escenas se filmoron en Bucarest (Rumanía), amás d'en os Castel Film Studios en ixa mesma ciudat, y tamién en Nueva Orleans (Loisiana) y Atlanta (Cheorchia) en os Estaus Unius.

## Elenco

## Se veiga tamién
* Cine en 2015.
* Cintas de 2015.

## Referencias

## Vinclos externos
*  ''Absolution'' en Internet Movie Database.
*  ''Absolution'' en Rotten Tomatoes.
Semily

**Semily** (en alemán *Semil*) ye una ciudat d'a Republica Checa con una población de 8.163 habitants en 2023. Se troba en a rechión de Liberec.

## Vinclos externos

## Referencias
Rechión d'Olomouc

A **Rechión d'Olomouc** (en checo *Olomoucký kraj*, en alemán *Olmützer Region*) ye una rechión d'a Republica Checa. A suya superficie ye de 5.267 km2 con una población de 631.802 habitants en 2023. A suya capital ye Olomouc.

Ye dividida en os districtos d'Olomouc, Jeseník, Prostějov, Přerov y Šumperk.

## Vinclos externos

## Referencias
Olomouc

**Olomouc** (en alemán *Olmütz*) ye una ciudat estatutaria d'a Republica Checa con una población de 101.825 habitants en 2023. Ye la capital d'a rechión d'Olomouc.

## Vinclos externos

## Referencias
Prostějov

**Prostějov** (en alemán *Proßnitz*) ye una ciudat estatutaria d'a Republica Checa con una población de 43.551 habitants en 2023. Se troba en a rechión d'Olomouc.

## Vinclos externos

## Referencias
Lista de comunas d'os Altos Alpes

Lista d'as 162 comunas d'o departamento d'os Altos Alpes por orden alfabetico, con o suyo codigo INSEE y o suyo codigo postal prencipal:

## Se veiga tamién
* Cantons d'os Altos Alpes
Saskatchewan (cinta)

:*Iste articlo ye sobre una cinta estausunidense de western de l'anyo 1954; ta atros usos, se veiga *'Saskatchewan (desambigación)***.


***Saskatchewan*** (títol orichinal, estrenada en [[Aragón]] con o títol en [[Idioma castellano|castellano]] de ***Rebelión en el fuerte***, en [[Idioma aragonés|aragonés]] ***Rebelión en o fuerte**') ye una cinta de Cine estausunidense de cine de western dramatico estrenada l'anyo 1954, dirichida por Raoul Walsh seguntes un guión adaptau por Gil Doud (basau en una historia d'él mesmo), con una banda sonora orichinal de William Lava, Henry Mancini, Hans J. Salter, Frank Skinner y Herman Stein, una dirección de fotografía a lo cudiau de John F. Seitz y una producción cinematografica d'Aaron Rosenberg ta la productora cinematografica Universal Pictures. Fan parte de l'elenco d'as cinta os actors Alan Ladd, Shelley Winters, J. Carrol Naish, Hugh O'Brian, Robert Douglas, George J. Lewis, Richard Long, Jay Silverheels, Antonio Moreno, Frank Chase, Lowell Gilmore, Anthony Caruso, Henry Wills y Bob Herron, entre d'atros.

O subinspector O'Rourke, d'a Policía Amontada d'o Nord-ueste, chunto con su chirmano cree Cajou, tornan en 1876 d'una expedición de caza cuan troban una caravana incendiada con nomás que una sola supervivient, Grace Markey. La levan enta lo suya base, a on O'Rourke conoix a lo suyo nuevo superior, l'inspector Benton, recient plegau dende lo Reino Uniu y que ha ordenau la incautación de toz os fusils que estasen en mans d'os crees. En veyer a Cajou con un rifle, Benton ordena a O'Rourke que lo li requise y, como consecuencia, pierde la suya amistat con él. Os sioux de l'atro canto d'a muga, que han redotau a lo 7<sup>eno</sup> Rechimiento de Caballería d'os Estaus Unius en a batalla de Little Bighorn, ufren a los crees os fusils que han capturau. Cuan ordenan a la Policía Amontada que marche enta Fort Walsh, amán d'a muga, Benton ordena a un sarchento que arreste a O'Rourke, por negar-se inicialment a cumplir a suya orden de desarmar a Cajou, pero lo sarchento se niega y los arresta a toz dos, menazando-los d'un consello de guerra. O'Rourke se fuga d'o grupo y marcha enta los crees ta convencer a su chefe de que no s'una a los sioux, y iste accepta a condición de poder recebir armas ta poder defender-se d'os sioux, pero en plegar O'Rourke enta Fort Walsh os suyos superiors no el creyen y l'arrestan. Poco dimpués, en cumplimiento d'as órdens recebidas, o chefe de Fort Walsh marcha con un grupo de policías a entrevistar-se con os sioux ta decir-les que no pueden remanir en Canadá so que nomás si acceptan vivir pacificament, pero O'Rourke sabe que malas que els troben, serán atacaus por os sioux, y decide fuyir y demanar aduya a los cree, a qui subministra las armas que demanaban.

A cinta s'ambienta en 1876 en Saskatchewan (Canadá), y las suyas escenas se filmoron en localizacions en Alberta (Canadá), incluyindo-ie Banff y lo Parque Nacional Banff.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Saskatchewan'' en Internet Movie Database.
Bazardüzü

O **Bazardüzü** (en azerín *Bazardüzü Dağı*, en ruso *Базардюзю*, en lesguiano *КичӀен сув*) ye la tuca mas alta d'Azerbaichán, con 4.466 metros d'altaria sobre o livel d'a mar.

A tuca estió aconseguida per primera vegada en mayo de 1849 per o topografo ruso Sergey Timofeevich Alexandrov a traviés d'a crencha nord-este.

En a costera norte d'a tuca i hai dos glaciars que se dicen *Murkar* y *Tikhitsar*.

## Etimolochía
Bazardüzü significa *plaza d'o mercau*. De feito, en l'Antigüidat y la Edat Meya, se feban grans ferias anyals en a val de Shakhnabad, situada a l'este d'ista tuca. Atrayeban a mercaders y compradors de diferents pueblos vecins d'o Caucas. O mont Bazardüzü dominaba as tucas vecinas y se podeba veyer dende luent indicando lo puesto d'o mercau. Manimenos, os lesguians locals claman a la montanya *КичӀен сув* (*KichӀen suv*), que significa *montanya de l'espanto*.

## Vinclos externos

## Referencias
Campos Flegreus

Os **Campos Flegreus** (en italiano *Campi Flegrei*,en napolitán *Campe Flegree*) ye una caldera volcanica que se troba a l'ueste de Nápols (Italia). L'aria d'a caldera consta de 24 craters y atras estructuras volcanicas. A mayoría d'ells se troban baixo lo Golfo de Nápols.

Os Campos Flegreus son clasificaus como un supervolcán. Causoron a mayor erupción explosiva en a rechión mediterrania en os zaguers 200.000 anyos. A erupción mas recient en os Campos Flegreus estió la de Monte Nuovo en 1538.

## Referencias
Rechión de Pardubice

A **Rechión de Pardubice** (en checo *Pardubický kraj*, en alemán *Pardubitzer Region*) ye una rechión d'a Republica Checa. A suya superficie ye de 4.519 km2 con una población de 528.761 habitants en 2023. A suya capital ye Pardubice.

Ye dividida en os districtos de Pardubice, Chrudim, Svitavy y Ústí nad Orlicí.

## Vinclos externos

## Referencias
Perché uccidi ancora

***Perché uccidi ancora*** (títol orichinal en italiano, en aragonés ***Por qué continaz matando?***, estrenada en Aragón con o suto títol traduciu enta lo castellano como ***¿Por qué seguir matando?***) ye una cinta de cine de western dramatico coproducida por o cine italiano y lo cine espanyol estrenada l'anyo 1965, dirichida por Edoardo Mulargia y José Antonio de la Loma seguntes un guión orichinal d'éls mesmos y de Vincenzo Musolino, con una banda sonora orichinal de Felice Di Stefano, una dirección de fotografía de Hans Burmann y Vitaliano Natalucci, una producción cinematografica d'Alfonso Balcázar y Vincenzo Musolino ta las productoras Atomo Film y Balcázar Producciones Cinematográficas, y que conta con un elenco d'actors d'o cual en fan parte Anthony Steffen, Ida Galli, Aldo Berti, Gemma Cuervo, José Calvo, Hugo Blanco, José Torres, Franco Latini, Ignazio Leone, Lino Desmond, Willi Colombini, Stelio Candelli y Giovanni Ivan Scratuglia, entre d'atros.

O clan d'os López ha asasinau de 15 disparos a lo pai de Steven MacDougall, qui nomás que conoix a noticia decide desertar de l'exercito estausunidense y tornar enta casa suya, ta vengar-se y ta protecher a la suya familia. Pero os López saben que tornará y lo son asperando, de modo que li preparan una trampa; atamas d'ixo, consigue salvar-se. Cuan a la fin plega enta la casa, Pilar López s'amana a Steven y li declara lo suyo amor, pero iste li da carbaza. Dimpués os MacDougall reciben l'ataque d'os hombres de López, morindo mesmo un d'os fillos d'o chefe d'os López y, finalment, os López deciden contractar a un pistolero ta que el mate, El Gringo. Iste mata a lo tío de Steven y secuestra a Judy, la chirmana de Steven, matando amás a un soldau que los protecheba, pero culpan d'ista muerte a Steven, que se veye perseguiu mesmo por os soldaus que por El Gringo. Iste tamién finalment mata a López y a Pilar, y Rojo López, o chirmano de Pilar, decide aduyar a Steven.

A cinta s'ambienta en bel momento indeterminau d'a segunda metat d'o sieglo XIX en bel puesto igualment indeterminau de l'ueste d'Estaus Unius, y las suyas escenas se filmoron en Fraga (Baixo Cinca) en Aragón.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''Perché uccidi ancora'' en Internet Movie Database.
...più forte ragazzi!

***...più forte ragazzi!*** (títol orichinal en italiano, en aragonés ***...Mas fuerte mesaches***, estrenada en Aragón con o suyo títol traduciu enta lo castellano como ***¡Más fuerte, muchachos!***) ye una cinta de cine de comedia d'aventuras d'acción coproducida por o cine italiano y lo cine colombiano estrenada l'anyo 1972, dirichida por Giuseppe Colizzi seguntes un [guión orichinal d'él mesmo, de [Barbara Alberti y d'Amedeo Pagani, con una banda sonora orichinal de Guido De Angelis y Maurizio De Angelis, una dirección de fotografía de Marcello Masciocchi y una producción cinematografica d'Italo Zingarelli ta las productoras Delta y Tiger Film. Conta con un elenco d'actors formau por Terence Hill, Bud Spencer, Reinhard Kolldehoff, Riccardo Pizzuti, Carlos Muñoz, Marcello Verziera, Sergio Bruzzichini, Cyril Cusack, Alexander Allerson, Ferdinando Murolo, Michel Antoine y Antoine Saint-John, entre d'atros.

Salud y Plata s'adedican a lo transporte en una avioneta en America d'o Sud, con chicoz ingresos por bels pasacheros y por mercaderías. Pero la suya fuent prencipal d'ingresos ye de simular accidents ta cobrar o seguro, a traviés d'un chirmano de Salud. Bel día tienen un accident de verdat en Brasil, camino de Santarém en l'Amazonia, y astí conoixen a Matto, un viello que explica a Salud la historia de tres hombres que se matoron entre éls, y descubren tamién l'existencia d'Ears, un traficant d'esmaraldas que manulla una mena sin garra escruplo y que con os suyos farutes tien a los suyos treballados cuasi que como esclavos. Plata y Salud deciden luitar contra Ears, ufrindo a los treballadors fer servir la suya avioneta ta aconseguir una vida millor y en o suyo primer viache deciden levar con éls a Matto, ta que pueda fer una vida mas tranquila en una ciudat moderna, pero l'anciano muere mientres o vuelo, y descubren que levaba con él una gran esmaralda.

A cinta s'ambienta en a suya epoca actual (1972) en Brasil y Colombia; y las suyas escenas se filmoron en Medellín (Antioquia) y atros puestos de Colombia. En a cinta amaneixe una succesions de modelos d'avions y avionetas: Beechcraft Model 18, Boeing 727, Boeing-Stearman PT-17, Cessna 182 Skylane, Cessna 310, Consolidated PBY-5A Catalina, de Havilland Canada DHC-2 Beaver, Douglas DC-, Douglas DC-6, Douglas DC-8, Hawker Siddeley HS 748, Lockheed L-188 Electra, Lockheed T-33 y Piper PA-24 Comanche

Se tracta d'una cinta que ha recibiu bel premio, encara que dito premio no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos

*  ''...più forte ragazzi!'' en Internet Movie Database.
*  ''...più forte ragazzi!'' en Rotten Tomatoes.
Lo chiamavano Bulldozer

***Lo chiamavano Bulldozer*** (títol orihinal en italiano, en aragonés ***El clamaban Bulldozer***, estrenada en Aragón con o títol en castellano de ***Le llamaban... Pegafuerte***, en aragonés ***El clamaban... Pegafuerte***) ye una cinta de cine de comedia de acción de fútbol americano coproducida por o cine italiano y lo cine alemán estrenada l'anyo 1978, dirichida por Michele Lupo seguntes un guión orichinal de Marcello Fondato y Francesco Scardamaglia, con una banda sonora orichinal de Guido De Angelis y Maurizio De Angelis, una dirección de fotografía de Franco Di Giacomo y una producción cinematografica d'Elio Scardamaglia ta las productoras Leone Film y Rialto Film. Conta con un elenco d'o cual en fan parte Bud Spencer, Raimund Harmstorf, Ottaviano Dell'Acqua, Nando Paone, Enzo Santaniello, Marco Stefanelli, Giovanni Vettorazzo, René Kolldehoff, Joe Bugner, Gigi Reder, Riccardo Pizzuti y Luigi Bonos, entre d'atros actors.

Bulldozer ye una antiga estrela de fútbol americano que albandonó de rapiconte lo mundo de l'esporte y agora viacha por o mundo en o suyo barco. Topa con un submarino y se veye obligau a dentrar en o puerto de Livorno, en a provincia italiana de Livorno, ta reparar o motor d'o barco. Veye como un grupo de soldaus de l'exercito estausunidense, dirichius por o sarchento Kempfer, son acosando a un grupo de chóvens locals, y una nueit reta a Kempfer a una pulsiada, redotando-lo, mesmo que heba feito cualques anyos entazaga y que arruinó a lo suboficial. Kempfer se venga impedindo que Bulldozer repare lo barco en amenistar ta fer-lo una pieza que nomás se puet trobar que en l'almagacén de l'exercito estausunidense. Dimpués de que Bulldozer y los italianos redotan en una baralla de los estausunidenses, Kempfer els reta a un partiu de fútbol americano. En primeras Bulldozer se niega a entrenar a los chóvens, dica que a la fin para cuenta d'a importancia que tiene ta éls redotar en o chuego a los estausunidenses.

A cinta s'ambienta en a suya epoca actual (1978) en Livorno (provincia de Livorno); y las suyas escenas se filmoron en bellas aldeyas de Pisa y en Viareggio (provincis de Pisa) en Italia.

*Lo chiamavano Bulldozer* ye una cinta que ha recibiu bels premios y nominacions, encara que garra d'istos premios no se troba en o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1978.
* Cintas de 1978.

## Referencias

## Vinclos externos

*  ''Lo chiamavano Bulldozer'' en Internet Movie Database.
Rendez-vous chez les Malawas

***Rendez-vous chez les Malawas*** (títol orichinal en francés, en aragonés ***Cita con os malawas***, estrenada en Aragón con o títol en castellano de ***Vacaciones en África***, en aragonés ***Vacacions en Africa***) ye una cinta de cine de comdia de cine francés estrenada l'anyo 2019, dirichida por James Huth seguntes un guión adaptau por James Huth, Michaël Youn y Sonja Shillito  (basau en una historia de Michaël Youn), con una banda sonora orichinal de Bruno Coulais, una dirección de fotografía de Stéphane Le Parc y una producción cinematografica de Richard Grandpierre ta las productoras Eskwad y Pathé Films. Fan parte de l'elenco d'actors d'a cinta, entre d'atros, Christian Clavier, Michaël Youn, Ramzy Bedia, Sylvie Testud, Pascal Elbé, François Levantal, Bass Dhem, Dambuza Mdledle, Jean-René Onyanguna, Camille Japy, Djimo, Steve Suissa, Capucine Anav, Fabrice Boussicot, Ludovic Henry, Thor Schenker, Vanessa Dolmen y Pierre Léon Luneau.

Léo Poli diriche un programa de televisión, *Rencontre au bout du bout du monde*, basau en que un personache conoixiu se troba en bel puesto solenco a on se troba con una tribu bien aluenyada d'a civilización moderna. Ta un especial de Nadal, prepara un programa con cuatre personas: Julien, un presentador de televisión en horas baixas, Sam, un humorista, Nathalie, una animadora con animals, y Kevin, un futbolista. Toz cuatre buscan recuperar visibilidat en os suyos treballos respectivos y contan con un rodache rapedo y tornar bien luego enta Francia. En plegar enta Africa, as estrelas y lo camara, Geronimo, marchan en avión enta lo suyo lugar de destín a on els aspera Wokabi, ta levar-los enta la suya tribu, los malawas. A las estrelas no lis cuaca saber que habrán de remanir-ie dos semanas, y bien luego prencipian os chicoz problemas por as diferencias culturals con a tribu. Pero os problemas mas grans amaneixen cuan creyen que los malawa son canibals y deciden fuyir d'a tribu, seguius por os miembros d'a mesma que preban d'evitar que mueran en o monte. Cuan a la fin els troban y tornan enta Francia, tot pareixe estar perfecto, con as estrelas ganando muita popularidat, dica que plega lo día d'a emisión d'o programa.

A cinta s'ambienta en a suya epoca actual (2019) en París en Francia y en bel puesto indeterminau d'Africa, y las suyas escenas se filmoron en París (Isla de Francia) en Francia y en localizacions en Sudafrica.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Rendez-vous chez les Malawas'' en Internet Movie Database.
Acy-Romance

**Acy-Romance** ye una localidat y comuna francesa situada en o departamento d'Ardenas, en a rechión de Gran Este.

## Demografia
Bazeilles

**Bazeilles** ye una localidat y comuna francesa situada en o departamento d'Ardenas, en a rechión de Gran Este.
Aix-Villemaur-Pâlis

**Aix-Villemaur-Palis** ye una localidat y comuna francesa situada en o departamento d'Aube, en a rechión de Gran Este.
Pardubice

**Pardubice** (en alemán *Pardubitz*) ye una ciudat estatutaria d'a Republica Checa con una población de 92.149 habitants en 2023. Ye la capital d'a rechión de Pardubice.

## Vinclos externos

## Referencias
Svitavy

**Svitavy** (en alemán *Zwittau*) ye una ciudat d'a Republica Checa con una población de 16.186 habitants en 2023. Se troba en a rechión de Pardubice.

## Vinclos externos

## Referencias
Rechión d'Ústí nad Labem

A **Rechión d'Ústí nad Labem** (en checo *Ústecký kraj*, en alemán *Aussiger Region*) ye una rechión d'a Republica Checa. A suya superficie ye de 5.335 km2 con una población de 812.337 habitants en 2023. A suya capital ye Ústí nad Labem.

Ye dividida en os districtos de Chomutov, Děčín, Litoměřice, Louny, Most, Teplice y Ústí nad Labem.

## Vinclos externos

## Referencias
María Navarro Viscasillas

**María Navarro Viscasillas** (Zaragoza, 12 de marzo de 1984) ye una politica y avogada aragonesa, deputada d'o Partido Popular de Aragón y Presidenta d'as Corz d'Aragón dende o 3 de marzo de 2026.

## Referencias
Most (ciudat)

**Most** (en alemán *Brüx*) ye una ciudat estatutaria d'a Republica Checa con una población de 63.856 habitants en 2023. Se troba en a rechión d'Ústí nad Labem.

## Vinclos externos

## Referencias
La buena letra

***La buena letra*** (títol orichinal en castellano, en aragonés ***A buena letra***, estrenada en Aragón con o suyo títol orichinal) ye una cinta de cine de drama de cine espanyol estrenada l'anyo 2025, dirichida por Celia Rico Clavellino seguntes un guión adaptau por ella mesma (basau en *[[La buena letra (novela)|La buena letra]]*, una novela que heba publicau Rafael Chirbes en l'anyo 1992), con una banda sonora orichinal de Marina Alcantud, una dirección de fotografía de Sara Gallego Grau, una producción cinematografica de Fernando Bovaira ta las productoras Misent Producciones, MOD Producciones y Arcadia Motion Pictures y un elenco d'o cual en fan parte, entre d'atros actors, Loreto Mauleón, Enric Auquer Sardà, Roger Casamajor, Ana Rujas, Teresa Lozano, Sofía Puerta Badenas y Gloria March.

En un lugar d'o País Valenciano mientres os anyos 1940 en rematar a Guerra Civil Espanyola Ana vive con su mariu Tomás y con su suegra, en un contexto bien complexo de posguerra, agravau porque fan parte d'os perdedors d'a guerra. Antonio, lo chirmano de Tomás, consta como despareixiu y Antonio y Ana, ta mantener viva a la mai, deciden fer-li arribar cartas que escribe Ana como si estase Antonio, en contando en ditas cartas que vive en l'exilio en Archentina. Pero bel día apareixe en o lugar Antonio, comprometiu con Isabel, y prencipian os problemas cuan Ana veye que su cunyau no treballa y, amás, bien luego prencipia a millorar en tenendo contacto con os franquistas d'o lugar.

A cinta s'ambienta en os anyos 1940 en bel puesto d'o País Valenciano; y las suyas escenas se filmoron en Murviedro y Petrés (Campo de Murviedro), Requena (Requena-Utiel, Segorb (Alto Palancia), Siete Aguas (Fueya de Bunyol), Sueca (Ribera Baixa) y Valencia (Comarca de Valencia) en a provincia de Valencia.

Se tracta d'una cinta que ha recibiu bels premios y nominacions, en destacando una nominación a lo Premio Goya a lo Millor Guión Adaptau en 2026 mientres a 40<sup>ena</sup> edición d'os Premios Goya.

## Elenco

## Se veiga tamién
* Cine en 2025.
* Cintas de 2025.

## Referencias

## Vinclos externos
*  ''La buena letra'' en Internet Movie Database.
*  ''La buena letra'' en FilmAffinity.
Witry-lès-Reims

**Witry-lès-Reims** ye una localidat y comuna francesa situada en o departamento de Marne, en a rechión de Gran Este.

## Demografia
Guerra d'Irán de 2026

A **guerra d'Irán de 2026** ye una guerra que empecipió lo 28 de febrero de 2026 cuan Israel y Estaus Unius han participau en ataques conchuntos coordinaus contra cuantos puestos d'Irán en una operacion conoixida como *Operación Lión Ruchient* per Israel y *Operación Furia Epica* per Estaus Unius. Ista operación tenió como obchectivo a funcionarios, comandants melitars y instalacions iranians clau, y lo suyo obchectivo yera un cambio de rechimen. A respuesta d'Irán s'ha denominau *Operación Promesa Verdadera IV*.

L'operación prencipió con ataques conchuntos d'Israel y Estaus Unius contra las ciudaz de Teherán, Isfahán, Qom, Karaj y Kermanshah. L'ataque incluyió l'asasinato d'o Líder Supremo Ali Khamenei, de qui lo suyo complexo estió destruyiu, asinas como lo d'Ali Shamkhani, ex-chefe d'o Consello Supremo de Seguranza Nacional d'Irán, y cuantos atros funcionarios iranians. En tornas, Irán aventó docenas d'os suyos drons y misils balisticos per tot o Golfo Persico contra Israel, asinas como bases melitars estatounitenses en Chordania, Kuwait, Bahrein, Catar, Irak, Arabia Saudita y los Emiratos Arabes Unius. Irán aventó ataques contra aeropuertos civils y puertos maritimos en Kuwait, Emiratos Arabes Unius y Omán. A base melitar britanica d'Akrotiri y Dhekelia en Chipre tamién estió atacada. A tancadura de l'Estreito d'Ormuz per parte d'Irán ha interrumpiu os ninvios mundials de petrolio y gas.

## Referencias
Arnèke

**Arnèke** (en flamenco *Arnyke*, en neerlandés *Arneke*) ye una localidat y comuna francesa situada en o departamento de Norte, en a rechión d'Altos de Francia.

## Demografia
Prairie Fever

***Prairie Fever*** (títol orichinal en anglés, en aragonés ***A fiebre d'a pradera***, estrenada en Aragón con o suyo títol traduciu enta lo castellano como ***La fiebre de la pradera***) ye una cinta de cine estausunidense de cine de western dramatico d'aventuras estrenada l'anyo 2008 directament en o mercau d'o video, dirichida por Stephen Bridgewater y David S. Cass Sr. seguntes un guión orichinal de Steven H. Berman, con una banda sonora orichinal de Joe Kraemer, una dirección de fotografía d'Al López, una producción cinematografica de H. Daniel Gross y Michael Moran ta las productoras Grand Army Entertainment y Larry Levinson Productions, y un elenco d'actors d'o cual en fan parte, entre d'atros, Kevin Sorbo, Lance Henriksen, Dominique Swain, Jamie Anne Allman, Jillian Armenante, Felicia Day, Lucy Lee Flippin, Robert Norsworthy, Blake Gibbons, Don Swayze, Richard Clarke Larsen, Silas Weir Mitchell, Ken Magee, Chris McKenna y E.E. Bell.

Preston Biggs ye un antigo "sheriff" de Clearwater en Kansas qui las familias de tres mullers afectadas d'a clamada "fiebre d'a pradera" han pagau ta que leve a ixas tres mullers enta Carson City en Nevada ta puyar-las en o ferrocarril y levarlas enta un manicomio. As tres mullers son Lettie, qui heba intentau matar a su mariu, Abigale, una muller bien fráchil que no ha podiu suportar a vida en as Grans Planas, y Blue, una muller que fa de contino citas d'a Biblia y que s'ha estrucau en a suya grancha. A lo grupo s'adhibe mientres o viache una atra muller, Olivia, una chugadora profesional. Pero amás a lo grupo lo persiguen o mariu y los cunyaus d'una d'as mullers, y Preston, que en primeras yera distant de raso d'as mullers, poquet a poquet prencipia a conoixer os motivos d'a suya situación, amás de prencipiar a sentir atracción por Olivia.

A cinta s'ambienta en bel momento indeterminau d'o sieglo XIX en Clearwater (Kansas) y Carson City (Nevada) y las suyas escenas se filmoron en Agoura y Newhall (California).

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''Prairie Fever'' en Internet Movie Database.
Riders of the Purple Sage (cinta de 1996)

:*Iste artico ye sobre una cinta de cine de western estausunidense estrenada l'anyo 1996; ta atros usos, se veiga *'Riders of the Purple Sage***.


***Riders of the Purple Sage*** (títol orichinal en [[Idioma anglés|anglés]], en [[Idioma aragonés|aragonés]] ***Os chinez d'o sabio porpora***, estrenada en [[Aragón]] con o títol en [[Idioma castellano|castellano]] d***'El jinete púrpura***, en aragonés ***O chinet porpora**') ye una cinta (un telefilm) de cine estausunidense de cine de western dramatico romantico estrenada l'anyo 1996, dirichida por Charles Haid seguntes un guión adaptau por Gill Dennis (basau en a novela *[[Riders of the Purple Sage (novela)|Riders of the Purple Sage]]* que heba publicau Zane Grey en l'anyo 1912), con una banda sonora orichinal d'Arthur Kempel, una dirección de fotografía de William Wages, una producción cinematografica de Thomas John Kane ta las productoras Amer Productions, Rosemont Productions International y Zeke Productions y un elenco d'o cual en fan parte, entre d'atros, os actors Ed Harris, Amy Madigan, Henry Thomas, Robin Tunney, Norbert Weisser y G.D. Spradlin.

Jim Lassiter ye un misterioso pistolero que plega enta un lugarón a on troba a Jane Withersteen, una muller que tien muitos problemas ta protecher as suyas propiedaz y que pareixe tener a toz os habitants d'o lugar en a suya contra. O lugar ye dominau por una secta relichiosa, que ye qui persigue a la muller ta obligar-la a casar-se, y que ye la secta a la que perteneixeba la chirmana de Lassiter, que se descubre que ha plegau enta lo lugar en seguindo a l'hombre responable d'a suya muerte.

A cinta s'ambienta en bel monento indeterminau d'o sieglo XIX en bel puesto igualment indeterminau de l'ueste d'os Estaus Unius, y las suyas escenas se filmoron en Moab (Utah) y Cane Beds, Colorado City, Fredonia, Kaibab, Littlefield y bels atros puestos d'Arizona en os Estaus Unius.

Ye una cinta que a recibiu bels premios y nominacions, encara que garra d'éls no fa parte d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1996.
* Cintas de 1996.

## Referencias

## Vinclos externos
*  ''Riders of the Purple Sage'' en Internet Movie Database.
Seong lung wui

***雙龍會*** u ***Seong lung wui*** (títol orichinal en chinés, en aragonés ***Club Dragón Doble***conoixiu internacionalment con o títol en anglés ***Twin Dragons***, en aragonés ***Dos dragons***, estrenada en Aragón con o títol en castellano de ***Dragones gemelos***, en aragonés ***Dragons cheminucos***) ye una cinta de cine honkongués de cine de comedia d'acción estrenada l'anyo 1992, dirichida por Tsui Hark seguntes un guión orichinal de Barry Wong, Tsui Hark, Joe Cheung, Wong Yik y Teddy Robin, con una banda sonora orichinal de Lowell Lo, Barrington Pheloung y Michael Wandmacher, una dirección de fotografía d'Arthur Wong y Wong Wing-Hung y una producción cinematografica de Teddy Robin y Ng See-Yuen ta las productoras Hong Kong Film Directors Guild y Distant Horizons. Conta con un elenco formau por os actors Jackie Chan, Maggie Cheung, Nina Li Chi, Teddy Robin, Anthony Chan, Philip Chan, Sylvia Chang, James Wong, Alfred Cheung, Jacob Cheung, Cheung Tung-jo, John Keung, Chor Yuen, Lau Kar-leung, Kirk Wong, Wong Lung-wai, Lai Ying-chow, Jamie Luk, John Woo, Tsui Siu-ming, Eric Tsang, David Wu, Pa Shan, Ringo Lam, Ng Sze-yuen, Tsui Hark, Clifton Ko y Tai Kit Mak, entre d'atros.

En Hong Kong en 1965 han naixiu d'os ninons chiminucos. En o mesmo hospital a on i han naixiu ingresa Crazy Kung, lo perigloso líder d'una ganyarfita que, en fuyir, pilla como rafena a un d'os recient naixius, que quedan asinas deseparaus ta cutio. Ma Yau, un d'os cheminucos, ye educau por sus pais y se converte en un prestichioso pianista y director d'orquestra y a lo segundo, Ma Wan, l'ha trobau y educau una muller alcolica y se converte en un luitador de carreras y especialista en artes marcials que adopta lo nombre de Bok Min; pero denguno d'os dos no conoixe l'existencia d'o suyo chiminuco. 26 anyos dimpués, en 1991, as suyas vidas se tornan a trobar, cuan Bok Min luita con un amigo contra una colla de farutes y Ma Yau ye amán de dirichir un concierto en Hong Kong. Casualment os chiminucos se troban y por casualidat se troban con as suyas personalidaz cambiadas, estando Ma Yau reclutau por uns gángsters y Bok Min veyendo-se comminau a dirichir o concierto. Pero dimpués han de colaborar ta salvar a Tarzan, l'amigo de Bok Min, a qui han secuestrau os gángsters.

A cinta s'ambienta en 1965 y 1991 en Hong Kong, y las suyas escenas se filmoron en Hong Kong (China) y Nueva York (Nuva York) en os Estaus Unius.

Se tracta d'una cinta que ha recibiu bella nominación a bel premio, encara que no a garra premio d'o conchunto de premios cinematograficos mas conoixius u destacaus.

## Elenco

## Se veiga tamién
* Cine en 1992.
* Cintas de 1992.

## Referencias

## Vinclos externos
*  ''Seong lung wui'' en Internet Movie Database.
*  ''Seong lung wui'' en Box Office Mojo.
*  ''Seong lung wui'' en Rotten Tomatoes.
Étaples

**Étaples-sur-Mer** (en picardo *Étape*, en flamenco *Stoapel*) ye una localidat y comuna francesa situada en o departamento de Paso de Calais, en a rechión d'Altos de Francia.

## Demografia
Abancourt (Oise)

**Abancourt** ye una localidat y comuna francesa situada en o departamento d'Oise, en a rechión d'Altos de Francia.
Piedad Gil

**Piedad Gil Lázaro** (Paracuellos de Xiloca, Zaragoza, 1923 - Zaragoza, 2014) estió una cantaire de ixota aragonesa destacada y companyera y muller d'o cantaire Jesús Gracia.
Kadaň

**Kadaň** (en alemán *Kaaden an der Eger*) ye una ciudat d'a Republica Checa con una población de 18.275 habitants en 2023. Se troba en a rechión d'Ústí nad Labem.

## Vinclos externos

## Referencias
Rechión de Vysočina

A **Rechión de Vysočina** (en checo *Kraj Vysočina*, en alemán *Region Hochland*) ye una rechión d'a Republica Checa. A suya superficie ye de 6.796 km2 con una población de 514.777 habitants en 2023. A suya capital ye Jihlava.

Ye dividida en os districtos de Havlíčkův Brod, Jihlava, Pelhřimov, Třebíč] y Žďár nad Sázavou.

## Vinclos externos

## Referencias
Rechión de Zlín

A **Rechión de Zlín** (en checo *Zlínský kraj*, en alemán *Zliner Region*) ye una rechión d'a Republica Checa. A suya superficie ye de 3.964 km2 con una población de 580.531 habitants en 2023. A suya capital ye Zlín.

Ye dividida en os districtos de Kroměříž, Uherské Hradiště, Vsetín y Zlín.

## Vinclos externos

## Referencias
Jihlava

**Jihlava** (en alemán *Iglau*) ye una ciudat estatutaria d'a Republica Checa con una población de 52.548 habitants en 2023. Ye la capital d'a rechión de Vysočina.

## Vinclos externos

## Referencias
Ride, Vaquero!

***Ride, Vaquero!*** (títol orichinal en anglés, en aragonés ***Cabalga, vaquero***, estrenada en Aragón con o títol en castellano d***'Una vida por otra***, en aragonés ***Una vida por una atra***) ye una cinta de cine de western de cine estausunidense estrenada l'anyo 1953, dirichida por John Farrow seguntes un guión orichinal de Frank Fenton, con una banda sonora orichinal de Bronislau Kaper, una dirección de fotografía de Robert Surtees y una producción cinematografica de Stephen Ames ta la productora cinematografica Metro-Goldwyn-Mayer. De l'elenco d'actors d'a cinta en fan parte Robert Taylor, Ava Gardner, Howard Keel, Anthony Quinn, Kurt Kasznar, Ted de Corsia y Jack Elam, entre d'atros.

José Esqueda ye un bandiu mexicano que odia a los habitants d'a redolada de Brownsville y fa incursions contra éls. En uno d'os suyos zaguers ataques ha cremau a casa que King Cameron heba rematau de construyir ta su muller Cordelia, pero Río, lo chirmano adoptivo d'Esqueda, ha quedau feriu en l'ataque y ye Cameron qui el cudia, anque Cordelia desconfía. En curar-se, Río prencipia a colaborar con Cameron, pero las complicacions i plegan cuan Cordelia prencipia a intresar-se sentimentalment por Río y Cameron se veye obligau d'una man a luitar por a suya muller y, d'atra man, a luitar contra Esquedas, qui en un nuevo ataque mata a lo "sheriff", roba lo banco y s'apodera d'a ciudat. Tamién Río ha d'esleyir entre los suyos sentimientos por Cameron, por Cordelia y por Esqueda.

A cinta 'ambienta en bel momento d'o sieglo XIX en Brownsville (Texas) y las suyas escenas se filmoron en Kanab y atros puestos d'Utah.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''Ride, Vaquero!'' en Internet Movie Database.
*  ''Ride, Vaquero!'' en l**[[American Film Institute Catalog]]'' de l**American Film Institute''.
Aimostier (Alta Viena)

**Aimostier** (en francés *Eymoutiers*) ye una localidat y comuna francesa situada en o departamento de l'Alta Viena, en a rechión de Nueva Aquitania.

## Demografia
The Long Riders

***The Long Riders*** (títol orichinal en anglés, en aragonés ***Os chinez luengos***, estrenada en Aragón con o títol en castellano de ***Forajidos de leyenda***, en aragonés ***Malfeitors de leyenda***) ye una cinta de cine estausunidense de cine de western biografico dramatico estrenada l'anyo 1980, dirichida por Walter Hill seguntes un guión orichinal de Bill Bryden, Steven Phillip Smith, Stacy Keach y James Keach, con una banda sonora orichinal de Ry Cooder, una dirección de fotografía de Ric Waite, una producción cinematografica de Tim Zinnemann, Stacy Keach y James Keach ta la productora cinematografica Huka Productions y un elenco d'actors formau por, entre d'atros, James Keach, Stacy Keach, David Carradine, Keith Carradine, Robert Carradine, Dennis Quaid, Randy Quaid, Christopher Guest, Nicholas Guest, Savannah Smith Boucher, James Whitmore Jr., Fran Ryan, Kevin Brophy, Harry Carey Jr., Shelby Leverington, Felice Orlandi, Pamela Reed, Lin Shaye, Amy Stryker y James Remar.

Mientres os anyos posteriors a la Guerra Civil d'os Estaus Unius se creyó la banda de James-Younger, adedicada mas que mas a lo robo de bancos y ferrocarrils. Ixa banda yera formada por Jesse James y Cole Younger, chunto con bels d'os suyos chirmanos. Mientres o robo d'un banco un d'os miembros, Edward T. Miller, asasinó a un treballador, quedando tamién feriu Jesse James y, como consecuencia, James expulsó d'a banda a Edward, encara que continó en ella su chirmano Clell Miller. Rixley, un detective de l'Achencia Nacional de Detectives Pinkerton, persigue a la banda, matando a bel uns d'os suyos familiars, i ixi fa que la Pinkerton albandone lo caso. En un robo en Northfield (Minnesota) mueren tres miembros d'a banda, quedando tres d'éls ferius, y a la fin son capturaus os Younger, que se niegan a fer una revesada a los James, cosa que sí fan, por diners, Bob y Charley Ford.

A cinta s'ambienta en os anyos 1860, 1870 y 1880 en Missouri y Northfield (Minnesota); y las suyas escenas se filmoron en Leary, Parrott y Westville (Cheorchia), Palestine, Rusk y Tyler (Texas) y localizacions en California (incluyiu Sonora).

Se tracta d'una cinta que ha recibiu bels premio y bella nominación, encara que sin que istos perteneixcan a lo conchunto de premios mas conoixius d'o panorama cinematografico internacional.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos
*  ''The Long Riders'' en Internet Movie Database.
*  ''The Long Riders'' en l**[[American Film Institute Catalog]]'' de l**American Film Institute''.
Havlíčkův Brod

**Havlíčkův Brod**, dica 1945 *Německý Brod*, (en alemán *Deutschbrod*) ye una ciudat d'a Republica Checa con una población de 23.398 habitants en 2023. Se troba en a rechión de Vysočina.

## Vinclos externos

## Referencias
Rožnov pod Radhoštěm

**Rožnov pod Radhoštěm** (en alemán *Rosenau unter dem Radhoscht*) ye una ciudat d'a Republica Checa con una población de 16.205 habitants en 2023. Se troba en a rechión de Zlín.

## Vinclos externos

## Referencias
Kladno

**Kladno** (en alemán *Kladen*) ye una ciudat estatutaria d'a Republica Checa con una población de 68.436 habitants en 2023. Se troba en a rechión de Bohemia Central.

## Vinclos externos

## Referencias
Black Eagle (cinta de 1988)

:*Iste articlo ye sobre una cinta d'acción estausunidense estrenada en 1988; ta atros usos, se veiga *'Black Eagle***.


***Black Eagle*** (títol orichinal en [[Idioma anglés|anglés]], en [[Idioma aragonés|aragonés]] ***Alica negra***, estrenada en [[Aragón]] con o suyo títol traduciu enta lo [[Idioma castellano|castellano]] como ***Águila negra**') ye una cinta de cine d'acción dramatica de cine estausunidense estrenada l'anyo 1988, dirichida por Eric Karson seguntes un guión orichinal de Michael Gonzales y A.E. Peters, con una banda sonora orichinal de Terry Plumeri, una dirección de fotografía de George Koblasa y una producción cinematografica de Shimon Arama ta las productoras Rotecon BV y Magus Productions. Fan parte de l'elenco d'a cinta, entre d'atros actors, Shō Kosugi, Jean-Claude Van Damme, Doran Clark, Bruce French, Vladimir Skomarovsky, William Bassett, Kane Kosugi, Shane Kosugi, Alfred Mallia, Dorota Puzio y Jan Triska.

Un avión General Dynamics F-111 Aardvark se pierde en a mar Mediterrania amán de Malta, cosa que conoixen a traviés d'a radio mesmo los Estaus Unius que la Unión Sovietica, sabendo que l'avión leva un sistema de guía de misils secreto. Dean Rickert, un achent d'a Central Intelligence Agency, decide ninviar en primeras a l'achent Steve Henderson ta  recuperar-lo, pero lo director li diz que no, que ninvíe a Ken Tani (clamau "Alica <Negra"), qui se troba de vacacions con sus fillos. Ta que colabore con él, o director li asigna a Joseph Begelia, que ye un mosen d'a Companyía de Chesús. Cuan Henderson yera colocando una bomba en o pesquero sovietico *Leontev* (que tamién busca l'avión), el descubren y l'asasinan. A la fin, Begelia y Tani localizan a on ye l'avión, pero los sovieticos han descubierto la suya identidat real y els convidan a una fiesta y lo coronel sovietico Vladimir Klimenko, que ye qui diriche la suya investigación, descubre que lo que buscan ya ye localizau por os estausunidenses y que malas que el recuperen el farán marchar en un barco de varga, lo *Gorkiy*. Tani rescata lo misil pero los sovieticos secuestran a los fillos de Tani.

A cinta s'ambienta en a suya epoca actual (1988) en Malta; y las suyas escenas se filmoron en Malta y en Roma (Lazio) en Italia.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Black Eagle'' en Internet Movie Database.
*  ''Black Eagle'' en Rotten Tomatoes.